ΚΑΝΟΝΙΣΜΟΣ (ΕΚ) αριθ. 2400/95 ΤΗΣ ΕΠΙΤΡΟΠΗΣ της 12ης Οκτωβρίου 1995 για τροποποίηση του κανονισμού (ΕΚ) αριθ. 1223/94 περί των ειδικών λεπτομερών κανόνων εφαρμογής του καθεστώτος πιστοποιητικών προκαθορισμού για ορισμένα γεωργικά προϊόντα εξαγόμενα υπό μορφή εμπορευμάτων μη υπαγομένων στο παράρτημα ΙΙ της συνθήκης, καθώς και για τροποποίηση του κανονισμού (ΕΚ) αριθ. 2476/94

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 3448/93 του Συμβουλίου της 6ης Δεκεμβρίου 1993 για τον καθορισμό του καθεστώτος συναλλαγών που εφαρμόζεται για ορισμένα εμπορεύματα που προέρχονται από τη μετακίνηση γεωργικών προϊόντων (1), και ιδίως το άρθρο 8 παράγραφος 3 πρώτο εδάφιο και το άρθρο 20,

Εκτιμώντας:

ότι, με τον κανονισμό (ΕΚ) αριθ. 3290/94 του Συμβουλίου (2), έχουν τροποποιηθεί οι διατάξεις που διέπουν το εμπορικό καθεστώς για τα γεωργικά προϊόντα του άρθρου 1 του κανονισμού (ΕΚ) αριθ. 1222/94 της Επιτροπής (3) 7 ότι, συγκεκριμένα, για τα γεωργικά προϊόντα, ο μη υποχρεωτικός προκαθορισμός προβλέπεται μόνο για τις εξαγωγές υπό μορφή εμπορευμάτων μη υπαγομένων στο παράρτημα ΙΙ της συνθήκης 7 ότι οι λεπτομέρειες εφαρμογής πρέπει να θεσπιστούν σύμφωνα με τη διαδικασία του άρθρου 16 του κανονισμού (ΕΚ) αριθ. 3448/93 7 ότι, για να εξασφαλιστεί ακριβέστατη διαχείριση των ποσών που μπορούν να χορηγούνται, σκόπιμο είναι να προβλέπεται για την έκδοση των πιστοποιητικών ορισμένος χρόνος προβληματισμού και να επισημαίνονται τα δεδομένα που θα κοινοποιούνται στην Επιτροπή, καθώς και ο τρόπος με τον οποίο θα γίνεται η κοινοποίηση αυτή 7 ότι αιτήσεις για έκδοση πιστοποιητικών προκαθορισμού που θα αφορούν μικρές ποσότητες βασικών προϊόντων δεν απειλούν να διαταράξουν σοβαρά τις προβλέψεις δαπανών ενός δημοσιονομικού έτους 7 ότι μια αίτηση προκαθορισμού υποβαλλόμενη στις αρχές δημοσιονομικού έτους συμβάλλει στο σύνολο ετήσιων δαπανών όπως και μια αίτηση που υποβάλλεται κατά το τέλος του ίδιου έτους 7 ότι σκόπιμο είναι, συνεπώς, να ισχύουν οι ίδιοι κανόνες για την έκδοση των πιστοποιητικών καθόλη τη διάρκεια του έτους 7 ότι είναι σκόπιμο να αναγνωρίζονται οι ποσότητες που εξάγονται στο πλαίσιο της διεθνούς επισιτιστικής βοήθειας κατά την έννοια του άρθρου 10 παράγραφος 4 της γεωργικής συμφωνίας του Γύρου της Ουρουγουάης 7 ότι πρέπει να καθορίζονται τα εγγυητικά ποσά για τις αιτήσεις έκδοσης πιστοποιητικών 7 ότι τα πιστοποιητικά που εκδίδονται δυνάμει του κανονισμού (ΕΚ) αριθ. 1268/95 της Επιτροπής (4) υπόκεινται σε προηγούμενο έλεγχο 7 ότι είναι, συνεπώς, σκόπιμο, σε ό,τι αφορά τα εν λόγω πιστοποιητικά, να διατηρηθεί η υποχρέωση υποβολής διασάφησης εξαγωγής το αργότερο έως τις 13 Οκτωβρίου 1995 για τα προϊόντα ή εμπορεύματα των άρθρων 4 και 5 του κανονισμού (ΕΟΚ) αριθ. 565/80 του Συμβουλίου (5) 7 ότι ο κανονισμός (ΕΚ) αριθ. 1268/95 προβλέπει ότι, για τους διαγωνισμούς που είναι ανοικτοί σε τρίτες χώρες, δεν ισχύει η οριστική ημερομηνία της 13ης Οκτωβρίου 1995 7 ότι είναι, συνεπώς, σκόπιμο να υπάρξει δυνατότητα αντικατάστασης των πιστοποιητικών στα οποία εμφαίνεται η ημερομηνία αυτή 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οριζόντιων Θεμάτων Μεταποιημένων Προϊόντων εκτός παραρτήματος ΙΙ,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 1223/94 της Επιτροπής (6) τροποποιείται ως εξής:

1. Το κείμενο του άρθρου 1 αντικαθίσταται από το ακόλουθο κείμενο:

«Ο παρών κανονισμός θεσπίζει για ορισμένα γεωργικά προϊόντα εξαγόμενα υπό μορφή εμπορευμάτων μη υπαγομένων στο παράρτημα ΙΙ της συνθήκης τις ειδικές λεπτομέρειες εφαρμογής του καθεστώτος πιστοποιητικών προκαθορισμού του άρθρου 5 παράγραφος 2 του κανονισμού (ΕΚ) αριθ. 1222/94.».

2. Το κείμενο του άρθρου 3 παράγραφος 1 αντικαθίσταται από το ακόλουθο κείμενο:

«1. Οι αιτήσεις έκδοσης πιστοποιητικού υποβάλλονται σύμφωνα με τους όρους του άρθρου 15 του κανονισμού (ΕΟΚ) αριθ. 3719/88.».

3. Το κείμενο του άρθρου 3 παράγραφος 2 στοιχείο γ) καταργείται. Στο ίδιο άρθρο προστίθενται οι ακόλουθες παράγραφοι:

«3. Τα πιστοποιητικά εκδίδονται την πέμπτη εργάσιμη ημέρα μετά την ημέρα υποβολής της αίτησης, υπό τον όρο ότι δεν έχουν ληφθεί στο μεταξύ ιδιαίτερα μέτρα.

Τα μέτρα για τα οποία γίνεται λόγος στο προηγούμενο εδάφιο είναι είτε η αναστολή του προκαθορισμού των επιστροφών είτε η απόρριψη ορισμένων ή όλων των αιτήσεων είτε η αποδοχή ορισμένων ή όλων των αιτήσεων είτε η τροποποίηση των ποσών των επιστροφών.

Σε περίπτωση αποδοχής ορισμένων ή όλων των αιτήσεων από την Επιτροπή, τα πιστοποιητικά εκδίδονται προτού λήξει η προθεσμία των πέντε εργάσιμων ημερών.

Σε περίπτωση τροποποίησης του ποσού της επιστροφής που αντιστοιχεί στο βασικό προϊόν για το οποίο ζητείται πιστοποιητικό προκαθορισμού, η αρμόδια αρχή ενημερώνει αμέσως τον αιτούντα σχετικώς 7 ο αιτών μπορεί:

- να αποσύρει την αίτηση του, οπότε η εγγύηση αποδεσμεύεται αμέσως,

- να αποδεχθεί την έκδοση του πιστοποιητικού με το τροποποιημένο ποσό επιστροφής.

Εάν ο ενδιαφερόμενος δεν έχει αντιδράσει το αργότερο μέχρι την τρίτη εργάσιμη ημέρα που έπεται της ημέρας της δημοσίευσης της τροποποίησης του ποσού των επιστροφών, η αίτηση προκαθορισμού θεωρείται ότι έχει αποσυρθεί.

4. Κατά παρέκκλιση από την παράγραφο 3, τα πιστοποιητικά που ζητούνται βάσει αιτήσεων οι οποίες αφορούν ποσότητες μικρότερες των 20 τόνων για το βούτυρο (προϊόν της ομάδας 6), των 40 τόνων για τα λοιπά γαλακτοκομικά προϊόντα, τα προϊόντα των τομέων της ζάχαρης και των αυγών και των 200 τόνων για τα λοιπά προϊόντα, εκδίδονται αμέσως, εκτός εναντίων μέτρων θεσπιζόμενων βάσει του άρθρου 5 παράγραφος 3 του κανονισμού (ΕΚ) αριθ. 1222/94.

5. Σε περίπτωση εφαρμογής της παραγράφου 4, οι ενδιαφερόμενοι δεν μπορούν να υποβάλλουν την ίδια ημέρα και προς την ίδια αρμόδια αρχή αιτήσεις περισσότερες της μιας ανά βασικό προϊόν, που αφορούν την παρέκκλιση που προβλέπεται στην παράγραφο 4.».

4. Στο άρθρο 4 παράγραφος 1, η πρώτη πρόταση αντικαθίσταται από τις ακόλουθες προτάσεις:

«Το πιστοποιητικό αρχίζει να ισχύει την ημέρα εκδόσεως:

- μέχρι τη λήξη του πέμπτου μήνα που ακολουθεί το μήνα της έκδοσής του, για τα προϊόντα που υπάγονται στην κοινή οργάνωση των αγορών στους τομείς της ζάχαρης, των σιτηρών, του ρυζιού και των αυγών,

- μέχρι τη λήξη του έκτου μήνα που ακολουθεί το μήνα της έκδοσής του, για τα προϊόντα που υπάγονται στην κοινή οργάνωση των αγορών στους τομείς του γάλακτος και γαλακτοκομικών προϊόντων, εξαιρέσει των πιστοποιητικών που εκδίδονται για του βούτυρο με περιεκτικότητα σε λιπαρές ουσίες 82 % κατά βάρος (PG 6), τα οποία ισχύουν μέχρι το τέλος του τρίτου μήνα που ακολουθεί το μήνα της έκδοσής του.

Για τον προσδιορισμό της διάρκειας ισχύος, το πιστοποιητικό θεωρείται ότι εκδόθηκε την ημέρα υποβολής της αίτησης 7 την ημέρα αυτή υπολογίζεται μέσα στη διάρκεια ισχύος του πιστοποιητικού.».

Η τελευταία πρόταση της παραγράφου 1 καταργείται.

5. Τα άρθρα 6 έως 8 αντικαθίστανται από το ακόλουθο κείμενο:

«Άρθρο 6 Οι αιτήσεις έκδοσης πιστοποιητικού και τα πιστοποιητικά που εκδίδονται για πράξεις επισιτιστικής βοήθειας κατά την έννοια του άρθρου 10 παράγραφος 4 της συμφωνίας φέρουν στη θέση 20 μία από τις ακόλουθες ενδείξεις:

"Certificado GATT - Ayuda alimentaria"

"GATT-attest - Fψdevarehjζlp"

"GATT-Bescheinigung - Nahrungsmittelhilfe"

"Πιστοποιητικό ΓΣΔΕ - Επισιτιστική βοήθεια"

"GATT certificate - food aid"

"Certificat GATT - Aide alimentaire"

"Titolo GATT - Aiuto alimentare"

"GATT-certificaat - Voedselhulp"

"Certificado GATT - Ajuda alimentar"

"GATT-todistus - Elintarvikeapu"

"GATT-licens - Livsmedelsbistεnd"

Οι διατάξεις του άρθρου 3 παράγραφος 3 δεν ισχύουν για τα πιστοποιητικά αυτά.

Άρθρο 7 Κατά παρέκκλιση από το άρθρο 33 παράγραφος 2 του κανονισμού (ΕΟΚ) αριθ. 3719/88, σε περίπτωση επιστροφής πιστοποιητικού στην εκδούσα αρχή πριν από τη λήξη της διάρκειας ισχύος, η καταπίπτουσα σύμφωνα με το άρθρο 3 παράγραφος 2 του κανονισμού (ΕΟΚ) αριθ. 3719/88 εγγύηση μειώνεται κατά 40 %.

Άρθρο 8 Τα κράτη μέλη κοινοποιούν στην Επιτροπή:

- κάθε Τρίτη και Παρασκευή και ανά βασικό προϊόν, τις αιτήσεις έκδοσης πιστοποιητικών, ή την απουσία πιστοποιητικών, που υποβάλλονται μέχρι την τελευταία εργάσιμη μέρα που προηγείται της ημέρας της κοινοποίησης,

- μέχρι τις 15 κάθε μήνα:

- τις ποσότητες για τις οποίες επεστράφησαν πιστοποιητικά μέσα στον προηγούμενο μήνα και οι οποίες δεν χρησιμοποιήθηκαν,

- τα πιστοποιητικά του άρθρου 6 που εκδόθηκαν τον προηγούμενο μήνα.

Κατά την κοινοποίηση γίνεται διάκριση των πιστοποιητικών του άρθρου 3 παράγραφος 4 και των πιστοποιητικών του άρθρου 3 παράγραφος 3 τα οποία και υποβάλλονται με προθεσμία πέντε ημερών κατ' ανώτατο όριο.».

6. Στο άρθρο 9, τα εγγυητικά ποσά τροποποιούνται ως εξής:

Γάλα σε σκόνη: το ποσό 2,50 Ecu γίνεται 3 Ecu Βούτυρο: το ποσό 5 Ecu γίνεται 6 Ecu Αβγά: το ποσό 1,7 Ecu γίνεται 2,1 Ecu Προϊόντα υπαγόμενα στον κανονισμό (ΕΟΚ) αριθ. 1766/92 (σιτηρά) ή στον κανονισμό (ΕΟΚ) αριθ. 1418/76 (ρύζι): το ποσό 0,50 Ecu γίνεται 0,8 Ecu για τα προϊόντα που υπάγονται στον κανονισμό (ΕΟΚ) αριθ. 1766/92 και 2,1 Ecu για τα προϊόντα που υπάγονται στον κανονισμό (ΕΟΚ) αριθ. 1418/76 Προϊόντα υπαγόμενα στον κανονισμό (ΕΟΚ) αριθ. 1785/81 (ζάχαρη): 4,5 Ecu.

Άρθρο 2

Ο κανονισμός (ΕΚ) αριθ. 2476/94 της Επιτροπής (1) τροποποιείται ως εξής:

1. Το κείμενο του άρθρου 1 αντικαθίσταται από το ακόλουθο κείμενο:

«Η διάρκεια ισχύος των πιστοποιητικών προκαθορισμού που ζητούνται έως τις 13 Οκτωβρίου 1995 στο πλαίσιο του κανονισμού (ΕΚ) αριθ. 1223/94 περιορίζεται έως τις 13 Οκτωβρίου 1995 εάν η διάρκεια ισχύος, σε εφαρμογή του άρθρου 4 του εν λόγω κανονισμού, υπερέβαινε την 15η Οκτωβρίου.».

2. Το κείμενο του άρθρου 2 αντικαθίσταται από το ακόλουθο κείμενο:

«Τα προϊόντα ή εμπορεύματα τα οποία στις 13 Οκτωβρίου 1995 θα υπάγονται σε ένα από τα καθεστώτα των άρθρων 4 ή 5 του κανονισμού (ΕΟΚ) αριθ. 565/80 και τα οποία αποτέλεσαν αντικείμενο προκαθορισμού της επιστροφής βάσει πιστοποιητικού εκδοθέντος στο πλαίσιο του κανονισμού (ΕΚ) αριθ. 1923/94, θα πρέπει, κατά την ημερομηνία αυτή, να αποτελέσουν αντικείμενο διασάφησης εξαγωγής κατά την έννοια του άρθρου 30 του κανονισμού (ΕΟΚ) αριθ. 3665/87 της Επιτροπής.».

3. Το κείμενο του άρθρου 3α αντικαθίσταται από το ακόλουθο κείμενο:

«Οι ενδιαφερόμενοι οι οποίοι διαθέτουν πιστοποιητικό προκαθορισμού της επιστροφής με προθεσμία έως τις 13 Οκτωβρίου 1995, του οποίου η διάρκεια ισχύος παρατείνεται σε εφαρμογή των διατάξεων του προηγούμενου εδαφίου, μπορούν να ζητούν αντικατάσταση του πιστοποιητικού με νέο, το οποίο θα εκδίδεται για την υπολοιπόμενη ποσότητα την ισχύουσα μέχρι την ημερομηνία που θα ίσχυε το πρώτο πιστοποιητικό εάν δεν υπήρχαν οι διατάξεις του άρθρου 1.».

Άρθρο 3

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Το άρθρο 1 τίθεται σε εφαρμογή στις 16 Οκτωβρίου 1995, το άρθρο 2 αμέσως.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 12 Οκτωβρίου 1995.

Για την Επιτροπή Martin BANGEMANN Μέλος της Επιτροπής